Αφράτο κέικ βανίλια με γιαούρτι
Κλασικό και αγαπημένο, το αφράτο κέικ βανίλια με γιαούρτι είναι αξεπέραστο!
4 μεγάλα αυγά     , 250 γρ. βούτυρο + λίγο ακόμη, για τη φόρμα, 2 κούπες ζάχαρη, 1 γιαούρτι , 500 γρ. αλεύρι που φουσκώνει μόνο του  + λίγο ακόμη, για τη φόρμα, 2 βανίλιες 
Για να ετοιμάσουμε το αφράτο κέικ βανίλιας, πρώτα προθερμαίνουμε τον φούρνο στους 180°C.  Βουτυρώνουμε καλά και αλευρώνουμε μια βαθιά φόρμα για κέικ (με τρύπα ή χωρίς). Χωρίζουμε προσεκτικά τα αυγά σε ασπράδια και κρόκους.  Χτυπάμε στο μίξερ, με το σύρμα, σε μέτρια ταχύτητα, τα ασπράδια μέχρι να γίνουν μαρέγκα. Βάζουμε τη μαρέγκα στο ψυγείο.   Στη συνέχεια, χτυπάμε  στο μίξερ, σε μέτρια ταχύτητα, το βούτυρο με τη ζάχαρη μέχρι να ασπρίσουν.   Τότε προσθέτουμε τους κρόκους και κατόπιν, εναλλάξ το γιαούρτι με το αλεύρι και τις βανίλιες.  Σταματάμε το μίξερ και ενσωματώνουμε σιγά-σιγά τη μαρέγκα ανακατεύοντας με μια κουτάλα, με κινήσεις από κάτω προς τα πάνω.  Αδειάζουμε στη φόρμα και ψήνουμε για περίπου 50 λεπτά.  Ελέγχουμε το κέικ βανίλιας με ένα μαχαίρι για να βεβαιωθούμε ότι έχει ψηθεί μέχρι μέσα και το βγάζουμε  από τον φούρνο.Αφήνουμε να κρυώσει και ξεφορμάρουμε. Αν θέλουμε, πασπαλίζουμε με άχνη ζάχαρη.
Γιαούρτι